
A kiválasztás és utánpótlásnevelés a kézilabda különböző szakosztályaiban

Kulcsszavak: kézilabda;utánpótlás;kiválasztás
A kézilabda Magyarország egyik legkedveltebb sportja. Felsorolhatatlanul sok sikert értünk már el ebben a sportágban, amelyek eredményeket csak komoly szakmai munkával lehet elérni. Kézilabdázóként magam is megtapasztaltam ennek a szakmai munkának a sajátosságai, viszont úgy tapasztaltam, hogy a színvonala nem kellő magasságú ahhoz, hogy komoly sikereket lehessen elérni vele.
Kutatásomban célul tűztem ki, hogy felmérjem a magyarországi kézilabda utánpótlás nevelés és kiválasztás mibenlétét, megismerjem tesztjeit, szakszerűségét és feltételeit. Rá akartam világítani a sportolót a sportágválasztásnál befolyásoló tényezőkre. Kerestem azokat a fő szempontokat, amelyek meghatározzák a motiváltságot, a fejlődés lehetőségét. Megvizsgáltam az edző és a sportoló közötti kapcsolat hatását az eredményességre a sportolói illetve edzői szemszögből is.
A munkámat szakirodalom elemzéssel kezdtem. Tapasztalatom szerint, kevés a magyar szakirodalom, amely a kérdéskörrel foglalkozik, bár az utóbbi pár évben ez a probléma ugrásszerű javulást mutat. Kérdőívben kérdeztem ki a sportolókat illetve interjút készítettem egy edzővel.
A kérdőívek főleg felnőtt sportolókkal készültek, ennek tükrében, az a negatív tapasztalat, hogy nem vettek részt megfelelő színvonalú kiválasztásban és utánpótlás nevelésben. Az interjú alapján kiderül, hogy létezik magas színvonalú képzés, csak országos szinten nem terjedt még el. A Magyar Kézilabda Szövetség utóbbi éveinek célkitűzése pontosan a képzések kiterjesztése országos szinten minden korosztály számára, amelyben már most is kézzel fogható sikereket értek el.



